Mihhailov (linn)
Mihhailov on linn Venemaal Rjazani oblastis, Mihhailovi rajooni keskus. Asub Pronja jõe ääres, 68 km kaugusel Rjazanist edelas. Tänapäeva linna alal asus 1. aastatuhandel meštšeralaste küla. Arvatakse, et Mihhailovit on esmamainitud 1137. aastal, kuid kindlad teated linnast on 14. sajandi lõpust. 16. sajandil muutus oluliseks kindlustuseks Venemaa lõunapiiril. 1778. aastal sai Mihhailovist Rjazani asehaldurkonna ja hiljem Rjazani kubermangu maakonnalinn. 2020. aasta alguses oli linnas arvestuslikult 9891 elanikku. Linna läbib Moskva raudtee Paveletski haru.